bustadoppføringslova
Store norske leksikon,Samfunn,Bolig og eiendom
Bustadoppføringslova gjelder avtaler mellom forbrukere og profesjonelle entreprenører om oppføring eller full ombygging av nye eierboliger eller fritidsboliger. Loven gjelder også for avtaler knyttet til eierseksjoner og borettslagsandeler.
Når loven gjelder Loven gjelder bare i de tilfeller eierboligen/fritidsboligen ennå ikke er påbegynt oppført når avtalen inngås, eller oppføringen ennå ikke er fullført. Er boligen/fritidsboligen ferdig oppført, gjelder avhendingslova.Foruten avtaler som kun gjelder oppføring av eierbolig/fritidsbolig, får loven også anvendelse på avtaler som både regulerer kjøp av grunn og oppføring av bolig på grunnen, forutsatt at arbeidet som entreprenøren skal stå for ennå ikke er fullført på avtaletiden. Avtaler som bare gjelder kjøp av grunn, reguleres av avhendingslova. Tilgrensende lover Mens bustadoppføringslova gjelder avtaler om nye boliger/fritidsboliger, regulerer avhendingslova avtaler som omhandler brukte boliger.Foruten avhendingslova, grenser bustadoppføringslova også opp mot håndverkertjenesteloven. Begge lovene gjelder arbeid som utføres på/med fast eiendom. Forskjellen er at mens bustadoppføringslova regulerer selve oppføringen av boligen/fritidsboligen, regulerer håndverkertjenesteloven arbeid (reparasjon, vedlikehold, installasjon, ombygging med mer) som utføres på fast eiendom etter at bygningene på eiendommen er oppført. Nærmere om loven Bustadoppføringslova består av elleve kapitler og har blant annet regler som stiller krav til entreprenørens ytelse (kapittel II), og regler som bestemmer når denne ytelsen er forsinket (kapittel III) eller mangelfull (kapittel IV). Loven har videre blant annet regler om forbrukerens rett til å avbestille ytelsen (kapittel VI) og regler om utenrettslig tvisteløsning (kapittel X). Les mer i Store norske leksikon avhendingslova Eksterne lenker Lovdata: bustadoppføringslova